Câte școli au trecut la scenariul roșu de la o zi la alta.
Peste 12.800 de școli sunt în scenariul verde. 99 de școli au trecut din scenariul verde în cel galben, iar 11, în cel roșu. Pe 25, 28 și 29 septembrie, școlile sunt închise din cauza alegerilor locale.
Știi că schimbarea scenariilor pentru școli te-a amețit complet în ultimele două săptămâni. Unitățile de învățământ își schimbă culoarea aproape de la o zi la alta.Potrivit ultimei statistici oficiale, în plus, în scenariul roșu, au apărut 11 școli în ultimele 24 de ore.Andreea Burnar, corespondent Aleph News: Să știi că avem și 92 de școli în plus, în scenariul galben. Astăzi sunt 4505 școli în sistemul hibrid și, evident, în scenariul verde sunt mai puține școli. Profesorii, cât și elevii sunt pregătiți pentru orele online, însă speră să fie ajutați și de tehnologie, să aibă o conexiune bună la internet și să nu apară tot felul de erori. Profesorii îi mai îndeamnă pe părinți să îi supravegheze pe copii pentru că în online este mult mai greu să-l evaluezi.